****

**АҚПАРАТТЫҚ ХАБАР**

*2016 жылғы 28 шілде*

**Проблемалық ипотекалық қарыз алушыларға қатысты меморандум жасасу туралы**

ҚР Ұлттық Банкі, Алматы қаласының Әкімдігі, елдің бірқатар екінші деңгейдегі банктері және қоғамдық бірлестіктері проблемалық ипотекалық қарыз алушылардың өз міндеттемелерін орындауына байланысты мәселелерді шешу шеңберінде Өзара түсіністік және ынтымақтастық туралы меморандумға қол қоя бастағаны туралы хабарлады. Меморандумда оған жергілікті атқарушы органдардың, банктердің және мүдделі тұлғалардың қосылу мүмкіндігі көзделеді.

«Тараптар сындарлы диалог жүргізуге, қарыз алушылардың міндеттемелерін орындауының оңтайлы жолдарын іздестірудің барлық қажетті және ықтимал шараларын қабылдауға тырысуы тиіс», – деп санайды Қаржылық қызметтерді тұтынушылардың құқықтарын қорғау және сыртқы коммуникациялар басқармасының бастығы Александр Терентьев. Оның айтуынша Меморандум проблемалық қарыз алушылар Банк алдындағы міндеттемелерін орындау кезінде олардың мәселелерін тиімді түрде шешу арналған күш-жігерді шоғырландыруға бағытталған.

Атап айтқанда, қарыз алушылардың банктер алдындағы міндеттемелерін орындауының өзара тиімді талаптарын айқындау, проблемалық қарыз алушыларды қарыз алушы/кепіл беруші үшін жалғыз баспана болып табылатын кепілге салынған баспанадан шығаруды тоқтата тұру Меморандумның мақсаты болып табылады.

Мысалы, борышкерлердің міндеттемелерін орындауының өзара тиімді нұсқаларын әзірлеу үшін сындарлы диалог жүргізу үшін қарыз алушылар мен қоғамдық бірлестіктердің ЕДБ, ҚР ҰБ және жергілікті атқарушы органдардың өкілдерімен тұрақты негізде кездесу өткізу тәжірибесі жалғасатын болады. Сонымен қатар қарыз алушыларға Ұлттық Банктің қоғамдық қабылдауының жұмысы шеңберінде консультациялар берілетін болады, ал олардың келісімімен жергілікті атқарушы органдар мен банктер қарыз алушыларды жұмысқа орналастыруға жәрдемдесуі мүмкін.

Ынтымақтастықтың басқа да шарттары бар, оның біреуі - меморандум жарияланған күннен бастап үш ай ішінде қарыз алушы осы Меморандум шеңберіндегі іс-шараларды іске асыру және банкпен сындарлы диалог жүргізу үшін банкке хабарлауы және баруы тиіс.

Меморандум қол қойылған күнінен бастап күшіне енеді және қол қойылған күннен бастап 12 ай бойы республиканың барлық аумағында қолданылады.

Қосымша ақпаратты мына телефондар арқылы алуға болады:

+7 (727) 2704 585

+7 (727) 2704 697

e-mail: press@nationalbank.kz